CELEX: 32014R0186
Language: et
Date: 2014-02-26 00:00:00
Title: Komisjoni määrus (EL) nr 186/2014, 26. veebruar 2014 , millega muudetakse määrust (EL) nr 823/2012 seoses toimeainete etoksüsulfurooni, oksadiargüüli ja varfariini heakskiidu kehtivusaja lõppemisega  EMPs kohaldatav tekst

27.2.2014   
            
            
               ET
            
            
               Euroopa Liidu Teataja
            
            
               L 57/22
            
         
      KOMISJONI MÄÄRUS (EL) nr 186/2014,
   26. veebruar 2014,
   millega muudetakse määrust (EL) nr 823/2012 seoses toimeainete etoksüsulfurooni, oksadiargüüli ja varfariini heakskiidu kehtivusaja lõppemisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 17 teist lõiku,
   ning arvestades järgmist:
   
               (1)
            
            
               Komisjoni rakendusmääruse (EL) nr 540/2011 (2) alusel pikendati komisjoni määrusega (EL) nr 823/2012 (3) toimeainete etoksüsulfurooni, oksadiargüüli ja varfariini heakskiidu kehtivusaega 31. juulini 2016, et taotlejad saaksid esitada taotluse kolm aastat enne heakskiidu kehtivusaja lõppu, nagu see on nõutud määruse (EÜ) nr 1107/2009 artikli 15 lõikes 1.
            
         
               (2)
            
            
               Kolm aastat enne heakskiidu kehtivusaja lõppu ei ole toimeainete etoksüsulfurooni, oksadiargüüli ja varfariini heakskiidu pikendamiseks esitatud ühtegi taotlust.
            
         
               (3)
            
            
               Kuna taotluseid ei ole esitatud, on asjakohane kehtestada aegumiskuupäevaks varaseim võimalik kuupäeva pärast algset kehtivustähtaja lõppu, mis oli sätestatud enne määruse (EL) nr 823/2012 vastuvõtmist.
            
         
               (4)
            
            
               Seepärast tuleb määrust (EL) nr 823/2012 vastavalt muuta.
            
         
               (5)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 823/2012 muutmine
   Määruse (EL) nr 823/2012 artiklit 1 muudetakse järgmiselt:
   
               a)
            
            
               punkt 1 asendatakse järgmisega:
               
                           „1)
                        
                        
                           31. juuli 2016 järgmiste toimeainete puhul: etofumesaat (kanne 29), imasamoks (kanne 41), oksasulfuroon (kanne 42), foraamsulfuroon (kanne 44), tsüatsofamiid (kanne 46), linuroon (kanne 51), pendimetaliin (kanne 53), trifloksüstrobiin (kanne 59), karfentrasoon-etüül (kanne 60), mesotrioon (kanne 61), fenamidoon (62) ja isoksaflutool (kanne 63);”;
                        
                     
         
               b)
            
            
               lisatakse punkt 4:
               
                           „4)
                        
                        
                           31. märts 2014 järgmiste toimeainete puhul: etoksüsulfuroon (kanne 43), oksadiargüül (kanne 45) ja varfariin (120).”
                        
                     
         Artikkel 2
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. veebruar 2014
      
         
            Komisjoni nimel
         
         
            president
         
         José Manuel BARROSO
         
      
   
   
      (1)  ELT L 309, 24.11.2009, lk 1.
   
      (2)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
   
      (3)  Komisjoni määrus (EL) nr 823/2012, 14. september 2012, millega kehtestatakse erand rakendusmäärusest (EL) nr 540/2011 seoses toimeainete 2,4-DB, bensoehappe, beeta-tsüflutriini, karfentrasoon-etüüli, Coniothyrium minitans’i tüve CON/M/91-08 (DSM 9660), tsüatsofamiidi, tsüflutriini, deltametriini, dimeteenamiid-p, etofumesaadi, etoksüsulfurooni, fenamidooni, flasasulfurooni, flufenatseedi, flurtamooni, foraamsulfurooni, fostiasaadi, imasamoksi, jodosulfurooni, iprodiooni, isoksaflutooli, linurooni, maleiinhappe hüdrasiidi, mekopropi, mekoprop-P, mesosulfurooni, mesotriooni, oksadiargüüli, oksasulfurooni, pendimetaliini, pikoksüstrobiini, propikonasooli, propineebi, propoksükarbasooni, propüsamiidi, püraklostrobiini, siltiofaami, rifloksüstrobiini, varfariini ja zoksamiidi heakskiidu kehtivusaja lõppemisega (ELT L 250, 15.9.2012, lk 13).